బెంగళూరు, జూలై 6(ఆంధ్రజ్యోతి): కర్ణాటక వ్యాప్తంగా నైరుతీ రుతుపవనాల ప్రభావం సాధారణం కంటే తక్కువగా నమోదైన నేపథ్యంలో ఆగస్టులో మేఘమఽథనం అమలు చేసేందుకు రూ.30 కోట్లు మంజూరు చేశారు. ఈ మేరకు మంత్రివర్గ సమావేశంలో నిర్ణయం తీసుకున్నారు. కావేరీ, తుంగ, భద్ర నదుల ప్రాంతాలు, ఉత్తర కర్ణాటక జిల్లాలలోని కొన్ని ప్రాంతాలలో మేఘమథనం చేపట్టానున్నారు. హొయ్సళ ప్రైవేటు ప్రాజెక్టు లిమిటెడ్ కంపెనీ ద్వారా మేఘమథనం నిర్వహించదలచారు. కర్ణాటకలో దశాబ్ధాల కాలంగా విస్తారంగా వర్షాలు కురుస్తున్నందున మేఘమథనం ప్రక్రియ జరుగలేదు. గతంలో ఓసారి ప్రయత్నించి అమలు చేయలేదు. తొలిసారి కర్ణాటకలో మేఘమథనం జరపాలని మంత్రివర్గం తీర్మానించింది. ఆగస్టులో మేఘాలు అధికంగా ఉంటాయని అప్పుడే మేఘమథనం జరిపితే మంచి ఫలితాలు ఉంటాయని మంత్రివర్గం నిర్ణయం తీసుకుంది. రియల్ఎస్టేట్ రెగ్యులరైజేషన్ యాక్ట్(రేరా) అమలు చేసేందుకు మంత్రివర్గం తీర్మానించింది. రియల్ఎస్టేట్ వ్యాపారాలు నియంత్రణకై రేరా చట్టం అమలు చేయాలనే కేంద్రప్రభుత్వం ఆదేశాలకు అనుగుణంగా రాష్ట్రప్రభుత్వం తరపున మంత్రివర్గం ఈ విధంగా తీర్మానించింది. చెన్నై- బెంగళూరు- చిత్రదుర్గ పారిశ్రామిక  కారిడార్కు సంబంధించి భూముల కొనుగోలుకు రూ.400ల కోట్లు కేటాయించారు.
bengaluru, juulai 6(aandhrajyoti): karnaataka vyaaptamgaa nairutii ruthupavanaala prabhaavam saadhaaranam kante takkuvagaa namodaina nepathyamlo aagastulo meghamithanam amalu chesenduku roo.30 kotlu manjuru chesaru. ee meraku mantrivarga samavesamlo nirnayam teesukunnaru. kaaveri, tunga, bhadra nadula praantaalu, uttara karnaataka jillaalaloni konni praantaalalo meghamathanam chepattaanunnaaru. hoysala praivetu praajektu limited company dwara meghamathanam nirvahinchadalachaaru. karnaatakalo dasaabdhaala kaalamgaa vistaaramgaa varshaalu kurustunnanduna meghamathanam prakriya jarugaledu. gatamlo osaari prayatninchi amalu cheyaledu. tolisari karnaatakalo meghamathanam jarapalani mantrivargam teermaaninchindi. aagastulo meghaalu adhikamgaa untaayani appude meghamathanam jaripithe manchi phalitaalu untaayani mantrivargam nirnayam teesukundi. realstate regularisation act(rera) amalu chesenduku mantrivargam teermaaninchindi. realstate vyaapaaraalu niyantranakai rera chattam amalu cheyalane kendraprabhutvam aadesaalaku anugunamgaa rashtraprabhutvam tarapuna mantrivargam ee vidhamgaa teermaaninchindi. chennai- bengaluru- chitradurga paarisraamika  kaaridaarku sambandhinchi bhoomula konugoluku roo.400la kotlu ketaayinchaaru.